ગત વખતે અનેક મર્યાદાઓને લીધે સ્પર્ધા અને પરિણામો વચ્ચે ખૂબ લાંબો સમય લાગ્યો હતો. વિજેતાઓને ઈનામ મોકલવામાં પણ મુશ્કેલીઓ થયેલી અને અમુકને એ પહોંચ્યા પણ નહોતા. એવી મર્યાદાઓ આ વખતે ન નડે અને બધા જ કામ નિર્ધારિત સમયે પૂર્ણ થાય એ માટે અમે કટિબદ્ધ છીએ. આ વખતે ‘સર્જન’ની એક ટીમ જ આ સ્પર્ધા સંકલનમાં મને સાથ આપશે એટલે એવી અવ્યવસ્થા થવાની શક્યતાઓ નહીં રહે. સ્પર્ધા માટે પુરસ્કારોની જાહેરાત પણ યોગ્ય સમયે કરવામાં આવશે. આશા છે આપનો ઉત્સાહ આ સ્પર્ધાને અનેરી ઉંચાઈ સુધી લઈ જશે અને આખરે એ માઈક્રોફિક્શનના સ્વરૂપને ઉપયોગી બની રહેશેો.